111. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 213 της 9/15 Ιουν. 1995 (ΦΕΚ Α΄ 112) Οργάνωση και λειτουργία του Εθνικού Συμβουλίου Ραδιοτηλεόρασης (Ε.Σ.Ρ) και της Γραμματείας του, καθώς και της Εθνικής Επιτροπής Ηλεκτρονικών Μέσων Επικοινωνίας (Ε.Ε.Η.Μ.Ε.). Έχοντας υπόψη: 1.Τις διατάξεις της παρ. 7 του άρθρ. 2 του Νόμ. 1866/1989 (ΦΕΚ 222/Α΄), όπως αντικαταστάθηκε με το άρθρ. 1 παρ. 1 του Νόμ. 2173/1993 (ΦΕΚ 208/Α΄). 2.Τις διατάξεις του δευτέρου εδαφίου της παρ. 3 του άρθρ. 2 του Νόμ. 2173/1993 (ΦΕΚ 208/Α΄). 3.Τη διάταξη του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα», όπως προστέθηκε με το άρθρ. 27 του Νόμ. 2081/1992 «Ρύθμιση του θεσμού τω Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις». 4.Τις διατάξεις του αριθ. 181/1994 Προεδρικού Δ/τος (ΦΕΚ 116/Α΄/7.7.94) «Συγκρότηση της Γενικής Γραμματείας Τύπου και Πληροφοριών σε Υπουργείο Τύπου και Μέσων Μαζικής Ενημέρωσης και καθορισμός των αρμοδιοτήτων του. 5.Το γεγονός ότι από τις διατάξεις του παρόντος Προεδρικού Δ/τος και συγκεκριμένα από τις διατάξεις που αναφέρονται στον καθορισμό αποζημιώσεως των μελών του Εθνικού Συμβουλίου Ραδιοτηλεόρασης (Ε.Σ.Ρ.) και της Εθνικής Επιτροπής Ηλεκτρονικών Μέσων Ενημέρωσης (Ε.Ε.Η.Μ.Ε) καθώς και για τη σύσταση θέσεων, δημιουργείται δαπάνη ύψους 45.825.000 δραχμών για το τρέχον οικονομικό έτος και ύψους 77.000.000 δραχμών για τα επόμενα έτη. Η δαπάνη αυτή καλύπτεται από τις υπάρχουσες πιστώσεις στον προϋπολογισμό του Εθνικού Συμβουλίου Ραδιοτηλεόρασης (Ε.Σ.Ρ.) καθώς επίσης και από τις πιστώσεις των ΚΑΕ 0311, 0351, 0515 και 0731 ύψους 33.000.000 δραχμών, που μεταφέρθηκαν στον προϋπολογισμό του με την αριθ. 470019/5.5.1995 απόφαση του Γενικού Λογιστηρίου του Κράτους. 6.Το αριθ. 271/1995 πρακτικό επεξεργασίας του Συμβουλίου της Επικρατείας, με πρόταση του Υπουργού Τύπου και Μέσων Μαζικής Ενημέρωσης, αποφασίζουμε: Άρθρ.1.-Το Εθνικό Συμβούλιο Ραδιοτηλεόρασης (Ε.Σ.Ρ.) λειτουργεί ως ανεξάρτητο όργανο και εξυπηρετείται από δική του γραμματεία. Η οργάνωση και λειτουργία του Ε.Σ.Ρ. και της γραμματείας που διέπεται από τις διατάξεις αυτού του Π.Δ. Κωλύματα διορισμού Άρθρ.10.-1.Το Τμήμα Ραδιοτηλεοπτικών Εκπομπών: α)Υποστηρίζει από πλευράς γραμματείας και τεχνικών μέσων, το έργο των προβλεπόμενων από το νόμο ερευνητικών επιτροπών που αποτελούνται από μέλη ή μη μέλη του ΕΣΡ. β)Συντάσσει εκθέσεις και αναφορές για ην κατάσταση των ηλεκτρονικών μέσων επικοινωνίας σύμφωνα με τις οδηγίες του ΕΣΡ ή του Προέδρου του. γ)Παρακολουθεί τις εκπομπές των τηλεοπτικών ή ραδιοφωνικών σταθμών και συγκεντρώνει το υλικό που είναι αναγκαίο για την άσκηση των αρμοδιοτήτων του ΕΣΡ όπως προβλέπει ο νόμος και σύμφωνα με τις οδηγίες του ΕΣΡ ή του Προέδρου του. δ)Ενημερώνει το ΕΣΡ πάνω σε θέματα τεχνολογίας που αφορούν τα μέσα μαζικής ενημέρωσης και τις διεθνείς τεχνικές εξελίξεις στο χώρο της ραδιοτηλεόρασης, τις οποίες και παρακολουθεί σε συνεργασία με τα Υπουργεία Τύπου και Μέσων Μαζικής Ενημέρωσης και Μεταφορών και Επικοινωνιών, την ΕΡΤ Α.Ε. και το Ινστιτούτο Οπτικοακουστικών Μέσων. ε.Υποβοηθά το ΕΣΡ- από τεχνικής πλευράς -στην άσκηση του κατά νόμον προβλεπόμενου ελεγκτικού έργου του. Τμήμα Ελέγχου Διαφάνειας Άρθρ.10α.-1.Το Τμήμα Ελέγχου Διαφάνειας: α)Τηρεί Μητρώο Επιχειρήσεων όπου καταχωρίζονται σε ειδικές μερίδες τα στοιχεία όλων των ραδιοφωνικών, τηλεοπτικών και διαφημιστικών επιχειρήσεων καθώς και των επιχειρήσεων παραγωγής οπτικοακουστικών έργων, έρευνας ραδιοτηλεοπτικής αγοράς και έκδοσης ημερησίων ή μη εφημερίδων, η υποβολή των οποίων προβλέπεται από τις διατάξεις του παρόντος δ/τος ή και από άλλες συναφείς διατάξεις, ανεξάρτητα από τη νομική μορφή με την οποία λειτουργούν οι επιχειρήσεις αυτές. β)Ελέγχει τη γνησιότητα και την αυθεντικότητα των στοιχείων που υποβάλλονται από τις ανωτέρω επιχειρήσεις και τους μετόχους, ή εταίρους τους. γ)Ζητά την αποστολή στοιχείων που αφορούν στη λειτουργία των ανωτέρω επιχειρήσεων από ιδιωτικούς φορείς ή δημόσιες υπηρεσίες και ιδίως από τις αρμόδιες υπηρεσίες των Υπουργείων Ανάπτυξης, Εθνικής Οικονομίας, Οικονομικών, Τύπου και Μ.Μ.Ε. και ΥΠΕΧΩΔΕ, της Επιτροπής Κεφαλαιαγοράς, των Χρηματιστηρίων Αξιών Αθηνών και Θεσσαλονίκης, της Εταιρείας Αποθετηρίων Τίτλων, του σώματος Δίωξης Οικονομικού Εγκλήματος, των διαφόρων Επαγγελματικών Επιμελητηρίων ή αντιπροσωπευτικών Οργανώσεων ή Συνδέσμων. Η αποστολή όλων ανεξαιρέτως των ζητουμένων στοιχείων είναι υποχρεωτική και γίνεται εντός εύλογης προθεσμίας που τάσσεται από το τμήμα Ελέγχου Διαφάνειας του ΕΣΡ. δ)Ζητά την αποστολή στοιχείων από αλλοδα-πούς ιδιωτικούς φορείς ή δημόσιες υπηρεσίες (Μετά την σελ. 296,456) Σελ. 296,457 Τεύχος 1287-Σελ. 3 Κρατική Ραδιοφωνία-Τηλεόραση 18.Ρ.α.111 ξένων κρατών στο πλαίσιο των ισχυουσών συμβάσεων διεθνούς συνεργασίας. ε)Εισηγείται αιτιολογημένα στα μέλη του ΕΣΡ τη διενέργεια οικονομικών ελέγχων από ορκωτούς λογιστές ή ελεγκτές, σύμφωνα με τους όρους της παραγράφου 17 του άρθρ. 1 του Νόμ. 2328/1995. στ)Προβαίνει στη διασταύρωση των στοιχείων που υποβάλλονται από τις ανωτέρω επιχειρήσεις καθώς και αυτών που αποστέλλονται από τις αρμόδιες εθνικές ή αλλοδαπές δημόσιες υπηρεσίες ή ιδιωτικούς φορείς ή συλλέγονται κατά τους ελέγχους που διενεργούνται σύμφωνα με το υπό στοιχ. ε΄ εδάφιο της παραγράφου αυτής. ζ)Συντάσσει ετήσιες εκθέσεις για κάθε μία από τις επιχειρήσεις που καταχωρίζονται στο Μητρώο Επιχειρήσεων, σχετικά με την τήρηση των κανόνων που θεσπίζονται από την ισχύουσα νομοθεσία για την ονομαστικοποίηση των μετοχών, τις ασυμβίβαστες ιδιότητες και την οικονομική συγκέντρωση στον τομέα των επιχειρήσεων που δραστηριοποιούνται στον ευρύτερο χώρο των Μ.Μ.Ε. Οι εκθέσεις αυτές υποβάλλονται προς έγκριση στα μέλη του ΕΣΡ κατά το πρώτο εξάμηνο κάθε έτους. η)Συντάσσει πλήρως αιτιολογημένες εκθέσεις κάθε φορά που διαπιστώνει παράβαση των κανόνων διαφάνειας που διέπουν τον ευρύτερο χώρο των Μ.Μ.Ε., τις οποίες υποβάλει αμελλητί στα μέλη του ΕΣΡ προκειμένου αυτά να αποφανθούν για την επιβολή τυχόν κυρώσεων. θ)Διενεργεί οποτεδήποτε ελέγχους διασταύρωσης στοιχείων συγκεκριμένων επιχειρήσεων, κατόπιν παραγγελίας από μέρους τριών τουλάχιστον μελών του Ε.Σ.Ρ. Έλεγχοι διασταύρωσης στοιχείων διενεργούνται επίσης μετά από υποβολή οποιουδήποτε σχετικού αιτήματος ή καταγγελίας, εφόσον αυτό είναι επαρκώς τεκμηριωμένο σύμφωνα με την αιτιολογημένη κρίση του Προέδρου ή δύο τουλάχιστον μελών του Ε.Σ.Ρ. 2.Για τη λειτουργία του Τμήματος Ελέγχου Διαφάνειας αναγράφεται ειδικό ποσό στον ετήσιο προϋπολογισμό του Ε.Σ.Ρ». Το άνω άρθρ. 10α, προστέθηκε από την παρ 2 Π.Δ. 310/29-29 Αυγ. 1996 (ΦΕΚ Α΄ 214) κατωτ. αριθ. 114. Στελέχωση της Γραμματείας του ΕΣΡ Άρθρ.11.-1.Στη Γραμματεία του ΕΣΡ, που είναι δημόσια υπηρεσία και ανάλογα με τις ανάγκες της εύρυθμης λειτουργίας αυτής και του ΕΣΡ και κατά παρέκκλιση από τις κείμενες διατάξεις: α.Τοποθετείται προσωπικό του Υπουργείου Τύπου και Μέσων Μαζικής Ενημέρωσης, με πράξη του Υπουργού. Σελ. 296,458 Τεύχος 1287-Σελ. 4 β.Αποσπάται ή μετατάσσεται προσωπικό από άλλα Υπουργεία ή άλλες δημόσιες υπηρεσίες ή κρατικά νομικά πρόσωπα δημοσίου ή ιδιωτικού δικαίου ή δημόσιες επιχειρήσεις ή επιχειρήσεις του ευρύτερου δημόσιου τομέα, με κοινή απόφαση του Υπουργού Τύπου και ΜΜΕ και του κατά περίπτωση συναρμόδιου Υπουργού. γ.Διατίθεται προσωπικό της ΕΡΤ-ΑΕ ή του Ινστιτούτου Οπτικοακουστικών Μέσων με πράξη του Υπουργού Τύπου και Μέσων Μαζικής Ενημέρωσης. Το προσωπικό των περιπτώσεων α΄ έως γ΄ μπορεί να είναι δημόσιοι υπάλληλοι, υπάλληλοι Δ.Π.Δ.Δ. εργαζόμενοι με σύμβαση εργασίας ιδιωτικού δικαίου ορισμένου ή αορίστου χρόνου οποιουδήποτε κλάδου και οποιασδήποτε κατηγορίας. Στους εργαζόμενους με σύμβαση εργασίας ιδιωτικού δικαίου συγκαταλέγονται και οι δημοσιογράφοι. 2.Της Γραμματείας και του Τμήματος Διοίκησης απευθείας προΐσταται ο Γραμματέας του ΕΣΡ. Ο Γραμματέας του ΕΣΡ και ο αναπληρωτής του που τον αναπληρώνει σε όλες τις αρμοδιότητές του επιλέγεται μεταξύ του προσωπικού της παρ. 1 και των ειδικών επιστημόνων της παρ. 3 και τοποθετούνται με πράξη του Υπουργού Τύπου και Μέσων Μαζικής Ενημέρωσης. 3.Ιδρύονται στη Γραμματεία του ΕΣΡ 10 θέσεις ειδικών επιστημόνων με σύμβαση εργασίας ιδιωτικού δικαίου αορίστου ή ορισμένου χρόνου που μπορεί να ανανεώνεται και κατά παρέκκλιση από τις κείμενες διατάξεις. Στις θέσεις αυτές προσλαμβάνονται με απόφαση του Υπουργού Τύπου και Μέσων Μαζικής Ενημέρωσης μετά από γνώμη του ΕΣΡ, πτυχιούχοι Ανώτατου Εκπαιδευτικού Ιδρύματος του εσωτερικού ή ομοταγούς του εξωτερικού που διαθέτουν επιπλέον: 18.Ρ.α.111 Κρατική Ραδιοφωνία-Τηλεόραση α.Διδακτορικό δίπλωμα ή μεταπτυχιακό τίτλο σπουδών και ανάλογο συγγραφικό έργο ή πενταετή τουλάχιστον επαγγελματική ή ερευνητική εμπειρία σε θέση σχετική με τα Μέσα Μαζικής Ενημέρωσης, της επιστήμης της πληροφορικής ή της επικοινωνίας και ιδίως από την πλευρά του νομικού καθεστώτος, των κοινωνικών επιπτώσεων και των τεχνολογικών εφαρμογών. β.Γνωρίζουν πολύ καλά μία τουλάχιστον ξένη γλώσσα. Η κατοχή θέσης ειδικού επιστήμονα δεν είναι ασυμβίβαστη με την ιδιότητα του δικηγόρου ή του μέλους του Διδακτικού και Ερευνητικού Προσωπικού Α.Ε.Ι. ή ερευνητικά ιδρύματα της αρμοδιότητας του Υπουργείου Βιομηχανίας, Έρευνας και Τεχνολογίας. 4.Επικεφαλής του τμήματος ελέγχου και παρακολούθησης εκπομπών τοποθετείται με πράξη του Προέδρου του Ε.Σ.Ρ. κατά προτίμηση ειδικός επιστήμονας ή άλλο μέλος του προσωπικού της Γραμματείας που έχει τα κατάλληλα προσόντα. 5.Το προσωπικό της Γραμματείας κατανέμεται στα Τμήματα ανάλογα με τα προσόντα του και τις ανάγκες του Ε.Σ.Ρ., με πράξη του Προέδρου του Ε.Σ.Ρ. 6.Το Ε.Σ.Ρ. μπορεί να συνάπτει συμβάσεις με Ανώτατα Εκπαιδευτικά Ιδρύματα, Ερευνητικά Ιδρύματα ή ειδικούς επιστήμονες, ή τεχνικούς ή πρόσωπα που διαθέτουν ειδικές γνώσεις ή εμπειρία για την εκτέλεση συγκεκριμένου έργου που εντάσσεται στο Πλαίσιο των αρμοδιοτήτων και του προϋπολογισμού του. «7.Στο Τμήμα Ελέγχου Διαφάνειας ιδρύονται, πέραν των προβλεπομένων στις προηγούμενες παραγράφους του παρόντος άρθρου, 17 θέσεις ειδικού επιστημονικού προσωπικού, με σύμβαση εργασίας ιδιωτικού δικαίου αορίστου ή ορισμένου χρόνου, τριετούς τουλάχιστον διάρκειας, με δυνατότητα ισόχρονης ανανέωσης, οι οποίες κατανέμονται ως εξής: 8 θέσεις νομικών, 5 θέσεις οικονομολόγων -λογιστών, μία (1) θέση ερευνητικού ραδιοτηλεοπτικής αγοράς, μία (1) θέση ειδικευμένου στη διαφημιστική αγορά, 2 θέσεις επιστημόνων ειδικευμένων στην ανάπτυξη συστημάτων μηχανοργάνωσης. Οι προσλήψεις στις θέσεις αυτές γίνονται κατά παρέκκλιση από τις κείμενες διατάξεις, με απόφαση του Υπουργού Τύπου και Μ.Μ.Ε. μετά από γνώμη του ΕΣΡ και κατόπιν δημόσιας πρόσκλησης που δημοσιεύεται σε δύο τουλάχιστον ημερήσιες εφημερίδες πανελλήνιας κυκλοφορίας. Στις θέσεις του επιστημονικού προσωπικού του Τμήματος Ελέγχου Διαφάνειας προσλαμβάνονται πτυχιούχοι Α.Ε.Ι. του εσωτερικού ή ομοταγούς του εξωτερικού, που διαθέτουν επιπλέον μεταπτυχιακό τίτλο σπουδών ή επαρκή επαγγελματική εμπειρία στον τομέα της αντίστοιχης θέσης. Ειδικά για τη  θέση ερευνητού ραδιοτηλεοπτικής αγοράς απαιτείται οπωσδήποτε επαρκής επαγγελματική εμπειρία σε εταιρείες έρευνας που έχουν διατελέσει μέλη της European Society of Opinion & Marketing (E.S.O. M.A.R.). 8.Για την πρόσληψη σε θέσεις επιστημονικού προσωπικού του Τμήματος Ελέγχου Διαφάνειας απαιτείται η υποβολή πιστοποιητικού ποινικού μητρώου από το οποίο να προκύπτει ότι δεν υφίσταται αμετάκλητη καταδίκη για κλοπή, υπεξαίρεση, αισχροκέρδεια, απάτη, απιστία, εκβίαση, πλαστογραφία, δωροδοκία, δόλια χρεωκοπία, τοκογλυφία, καταδολίευση δανειστών, λαθρεμπορία, εμπορία ναρκωτικών και εγκλήματα περί το νόμισμα. Η κατοχή θέσης ειδικού επιστήμονα στο Τμήμα Ελέγχου Διαφάνειας του Ε.Σ.Ρ. είναι ασυμβίβαστη με την ιδιότητα μετόχου ή εταίρου, ή απασχολουμένου με σύμβσαη εξηρτημένης εργασίας ή σύμβαση έργου σε οποιοδήποτε από τις επιχειρήσεις έχουν υποχρέωση εγγραφής στο Μητρώο επιχειρήσεων του Ε.Σ.Ρ. 9.Το επιστημονικό προσωπικό που προσλαμβάνεται στο Τμήμα Ελέγχου Διαφάνειας του Ε.Σ.Ρ. καθώς και το διοικητικό προσωπικό που υπηρετεί σε αυτό σύμφωνα με τις διατάξεις της παρ. 1 του παρόντος άρθρου, δεν πρέπει να έχει καταδικασθεί τελεσίδικα για πειθαρχικό αδίκημα. 10.Το επιστημονικό και διοικητικό προσωπικό που απασχολείται ή υπηρετεί στο Τμήμα Ελέγχου Διαφάνειας δεν επιτρέπεται να γνωστοποιεί σε κανένα απολύτως πρόσωπο ή αρχή παρά μόνο στα αρμόδια δικαστήρια και στις ειδικές επιτροπές της Βουλής, εμπιστευτικές πληροφορίες και στοιχεία που περιέρχονται σε γνώση τους κατά την άσκηση των καθηκόντων τους». Οι άνω παρ. 7, 8, 9, και 10 προστέθηκαν από την παρ. 3 άρθρ. 1 Π.Δ. 310/29-29 Απρ. 1996 (ΦΕΚ Α΄ 214) κατωτ .αριθ. 114. Για την πλήρωση των οργανικών θέσεων του επιστημονικού προσωπικού του Ε.Σ.Ρ. και την ανάλογη εφαρμογή της διαδικασίας, που προβλέπονται στην παρ. 1 άρθρ. 5 του Νόμ. 2477/1997 (ΦΕΚ Α΄ 59), βλέπε άρθρ. 15 Νόμ. 2644/9-13 Οκτ. 1998 (ΦΕΚ Α΄ 233), κατωτ. αριθ. 133. Εθνική Επιτροπή Ηλεκτρονικών Μέσων  Επικοινωνίας (Ε.Ε.Η.Μ.Ε.). Άρθρ.12.-1.Η Γραμματεία του Ε.Σ.Ρ. λειτουργεί και ως Γραμματεία της Ε.Ε.Η.Μ.Ε. 2.Ως προς τα κωλύματα και την ευθύνη των μελών της Ε.Ε.Η.Μ.Ε. ισχύουν οι διατάξεις των άρθρ. 2 και 4, αντίστοιχα, του παρόντος. 3.Στον Πρόεδρο, στον αναπληρωτή Πρόεδρο και στα τακτικά και αναπληρωματικά μέλη του Ε.Σ.Ρ. δεν καταβάλλεται πρόσθετη αποζημίωση για τη συμμετοχή τους στην Ε.Ε.Η.Μ.Ε. Οι συνεδριάσεις της Ε.Ε.Η.Μ.Ε. θεωρούνται από την άποψη αυτή ως συνεδριάσεις του Ε.Σ.Ρ. 4.Στα υπόλοιπα μέλη της Ε.Ε.Η.Μ.Ε. που εκπροσωπούν συνδικαλιστικές ενώσεις ή άλλες οργανώσεις καταβάλλεται αποζημίωση 25.000 δρχ. ανά συνεδρίαση στην οποία μετέχουν. Η (Μετά την σελ. 296,458) Σελ. 296,459 Τεύχος 1287-Σελ. 5 Κρατική Ραδιοφωνία-Τηλεόραση 18.Ρ.α.111 παρ. 2 του άρθρ. 5 ισχύει και για τα μέλη του Ε.Σ.Ρ. 5.Οι διατάξεις των παρ. 2 έως και 6 του άρθρ. 6 του παρόντος ισχύουν και ως προς την Ε.Ε.Η.Μ.Ε. 6.Το άρθρ. 7 του παρόντος ισχύει και ως προς τον Πρόεδρο της Ε.Ε.Η.Μ.Ε. 7.Η γενική αρχή της αμεροληψίας της δημόσιας διοίκησης, και των μελών των συλλογικών της οργάνων καθώς και τυχόν σχετικές διατάξεις γενικής εφαρμογής ισχύουν και ως προς τα μέλη της Ε.Ε.Η.Μ.Ε. που εκπροσωπούν συνδικαλιστικές ενώσεις ή οργανώσεις. Άρθρ.13.-Η ισχύς του παρόντος δ/τος αρχίζει από τη δημοσίευσή του στη Εφημερίδα της Κυβερνήσεως. Άρθρ.2.-Κωλύματα διορισμού στη θέση του Προέδρου ή μέλους του Ε.Σ.Ρ. είναι: α)Η έλλειψη του ενεργητικού εκλογικού δικαιώματος: β)Η καταδίκη με αμετάκλητη απόφαση για κλοπή, ληστεία, υπεξαίρεση, απάτη, εκβίαση, πλαστογραφία, δωροδοκία ή δωροληψία, καταπίεση, απιστία, παράβαση καθήκοντος ή έγκλημα κατά των ηθών καθώς και για οποιοδήποτε κακούργημα. γ)Η καταδίκη με αμετάκλητη δικαστική απόφαση για τα δια του τύπου τελούμενα αδικήματα της διασποράς ψευδών ειδήσεων και της συκοφαντικής δυσφήμισης. Ασυμβίβαστα Άρθρ.3.-Η ιδιότητα του προέδρου ή μέλους του Ε.Ρ.Σ., είναι ασυμβίβαστη με την ιδιότητα του μέλους της Κυβερνήσεως, του Υφυπουργού, του βουλευτή, του γενικού ή ειδικού γραμματέα Υπουργείου ή αυτοτελούς Γενικής Γραμματείας, του στρατιωτικού εν ενεργεία ή του υπηρετούντος στα σώματα ασφαλείας. Ασυμβίβαστη είναι επίσης η ιδιότητα του εταίρου, μετόχου, μέλους του Διοικητικού Συμβουλίου ή υπαλλήλου εν γένει της ΕΡΤΑ.Ε. ή ιδιωτικού τηλεοπτικού ή ραδιοφωνικού σταθμού, καθώς και κάθε άλλης επιχείρησης παραγωγής, εμπορίας ή μετάδοσης ραδιοτηλεοπτικών προγραμμάτων. Για την απόκτηση της τελευταίας ιδιότητας δεν απαιτείται η σύναψη συμβάσεως εργασίας αλλά αρκεί και η σύμβαση έργου για την κατοχή υπηρεσιών υπό την διεύθυνση της επιχείρησης. Είναι, επίσης ασυμβίβαστη με την ιδιότητα του οπωσδήποτε αμειβόμενου από την ΕΡΤ Α.Ε. ή ιδιωτικό τηλεοπτικό ή ραδιοφωνικό σταθμό και το προμηθευτή ή εργολάβου της ΕΡΤ Α.Ε. ή ιδιωτικού τηλεοπτικού ή ραδιοφωνικού σταθμού. Ευθύνη μελών Άρθρ.4.-Τα μέλη του Εθνικού Συμβουλίου Ραδιοτηλεοράσεως ευθύνονται για πράξεις ή παραλείψεις κατά την άσκηση των καθηκόντων τους ποινικώς κατά τις διατάξεις του ποινικού κώδικα και των ειδικών ποινικών νόμων και αστικώς κατά τις διατάξεις του Εισαγωγικού Νόμου του Αστικού Κώδικα και του άρθρ. 85 του Υπαλληλικού Κώδικα (Π.Δ. 611/1977, ΦΕΚ 198/Α΄). Αποζημίωση Άρθρ.5.-1.Η αποζημίωση του προέδρου και των μελών του Εθνικού Συμβουλίου Ραδιοτηλεοράσεως καθορίζεται ως εξής: α)Για τον πρόεδρο σε 300.000 δρχ. το μήνα ανεξάρτητα από τον αριθμό συνεδριάσεων. β)Για τον Αναπληρωτή του προέδρου σε 250.000 δρχ. το μήνα ανεξάρτητα από τον αριθμό συνεδριάσεων. γ)Για τα τακτικά και αναπληρωματικά μέλη σε 200.000 δρχ. το μήνα, ανεξάρτητα από τον αριθμό των συνεδριάσεων. (Μετά την σελ. 296,454) Σελ. 296,455 Τεύχος 1287-Σελ. 1 Κρατική Ραδιοφωνία-Τηλεόραση 18.Ρ.α.111 2.Για τα μέλη που κατοικούν μονίμως εκτός Νομού Αττικής καταβάλλεται προσθέτως και το αντίτιμο του εισιτηρίου μετάβασης και επιστροφής ή το καταβαλλόμενο στους δημόσιους υπαλλήλους αντίτιμο σε περίπτωση χρήσεως ιδίου αυτοκινήτου. Σε περίπτωση αεροπορικού εισιτηρίου λογίζεται η οικονομική θέση. 3.Όλες οι παραπάνω δαπάνες βαρύνουν τον προϋπολογισμό του Εθνικού Συμβουλίου Ραδιοτηλεοράσεως. Εθνικό Συμβούλιο Ραδιοτηλεοράσεως Άρθρ.6.-1.Το ΕΡΣ είναι εννεαμελές. Ο Πρόεδρος, ο αναπληρωτής του, τα οκτώ τακτικά και τα οκτώ αναπληρωματικά μέλη του διορίζονται με πράξη του Υπουργού Τύπου και Μέσων Μαζικής Ενημέρωσης, όπως ορίζει ο νόμος. 2.Το ΕΡΣ συνεδριάζει τακτικά, κατόπιν προσκλήσεως του Προέδρου του και λειτουργεί με βάση στον εσωτερικό κανονισμό. Το ΕΡΣ συνεδριάζει εκτάκτως ύστερα από υποβολή σχετικού αιτήματος από 4 τουλάχιστον μέλη του, με το οποίο προσδιορίζονται τα θέματα της ημερησίας, διατάξεως. Η συνεδρίαση γίνεται το αργότερο μέσα σε τρεις μέρες από την υποβολή του σχετικού αιτήματος. Η πρόσκληση σε κάθε περίπτωση γίνεται γραπτά ή τηλεφωνικά ή τηλεγραφικά ή τηλεομοιοτυπικά, και γενικώς, με κάθε πρόσφορο τρόπο που αποδεικνύεται και σημειώνεται σε ειδικό βιβλίο κατά τα οριζόμενα στο άρθρ. 19 παρ. 5 του Νόμ. 1599/1986. Στην πρόσκληση περιλαμβάνεται και η ημερήσια διάταξη. 3.Το ΕΣΡ βρίσκεται σε απαρτία όταν είναι παρόντα 5 τουλάχιστον μέλη του και αποφασίζει με την απόλυτη πλειοψηφία των παρόντων μελών. Η ψήφος είναι πάντοτε φανερή, ονομαστική και αιτιολογημένη. Όταν διαμορφώνονται περισσότερες από δύο απόψεις, η ασθενέστερη προσωρεί σε κάποια από τις ισχυρότερες ως τη διαμόρφωση πλειοψηφίας. Διαφοροποιήσεις ως προς την αιτιολογία καταγράφονται στα πρακτικά. Σε περίπτωση ισοψηφίας υπερισχύει η ψήφος του Προέδρου. Οι αποφάσεις του ΕΣΡ υπογράφονται από τον Πρόεδρο και τον Γραμματέα. Αντίγραφο αποστέλλεται στον Υπουργό Τύπου και Μέσων Μαζικής Ενημέρωσης. 4.Τα πρακτικά των συνεδριάσεων του ΕΣΡ τηρούνται σε ειδικό αρχείο της Γραμματείας του ΕΣΡ με την ευθύνη το Προέδρου του. 5.Στις συνεδριάσεις του ΕΣΡ παρίστανται ο Γραμματέας, ο αναπληρωτής του και όσα μέλη του προσωπικού της Γραμματείας ή υπάλληλοι του  Σελ. 296,456 Τεύχος 1287-Σελ. 2 Υπουργείου Τύπου και Μέσων Μαζικής Ενημέρωσης ή τυχόν συναρμόδιων υπουργείων ή της ΕΡΤ-Α.Ε. κληθούν για την τήρηση των πρακτικών ή την παροχή πληροφοριών και εξηγήσεων. 6.Ο αναπληρωτής Πρόεδρος και τα αναπληρωματικά μέλη του ΕΣΡ καλούνται να μετέχουν σ’ όλες τις συνεδριάσεις. Όταν μετέχει ο πρόεδρος και τα τακτικά μέλη, ο αναπληρωτής πρόεδρος και τα αναπληρωματικά μέλη που δεν καλούνται σε αναπλήρωση, ψηφίζουν με συμβουλευτική ψήφο. Ο αναπληρωτής Πρόεδρος μπορεί να ορίζεται Πρόεδρος επιτροπών και κλιμακίων του Ε.Σ.Ρ. Τα αναπληρωματικά μέλη μπορούν να ορίζονται απευθείας τακτικά μέλη επιτροπών ή κλιμακίων του Ε.Σ.Ρ. 7.Το Ε.Σ.Ρ. μπορεί να συνεδριάζει παραλλήλως και με διάφορη σύνθεση υπό την Προεδρία του αναπληρωτή Προέδρου όταν υπάρχει πληθώρα θεμάτων. Στην περίπτωση που μετέχουν τα αναπληρωματικά μέλη ως τακτικά αναπληρώνονται από τα τακτικά της αντίστοιχης κατηγορίας. Τον αναπληρωτή Πρόεδρο αναπληρώνει ο Πρόεδρος. Ο Πρόεδρος του Ε.Σ.Ρ. καθορίζει με πράξη του τα θέματα που εισηγείται σε κάθε μία από τις δύο συνθέσεις. 8.Οι κανόνες του άρθρου αυτού ισχύουν αναλογικά για τις κάθε είδους επιτροπές και κλιμάκια του Ε.Σ.Ρ. 18.Ρ.α.111 Κρατική Ραδιοφωνία-Τηλεόραση Ο Πρόεδρος του Ε.Σ.Ρ. Άρθρ.7.-Ο Πρόεδρος του Ε.Σ.Ρ. εκπροσωπεί δικαστικώς και εξωδίκως το Ε.Σ.Ρ. στην Ελλάδα και στο εξωτερικό. Ο Πρόεδρος του Ε.Σ.Ρ. το συγκαλεί εκτάκτως όποτε το κρίνει αναγκαίο και υποχρεωτικά εφόσον το ζητήσουν τουλάχιστον 4 μέλη του κατά τα οριζόμενα στο ως άνω άρθρο (άρθρ. 6 παρ. 2 εδάφ. 2). Ο Πρόεδρος του Ε.Σ.Ρ. αλληλογραφεί με όλους τους αρμόδιους φορείς, όσους υπάγονται στην αρμοδιότητά του Ε.Σ.Ρ., καθώς και κάθε άλλο φυσικό ή νομικό πρόσωπο και ενημερώνει τον Υπουργό Τύπου και Μέσων Μαζικής Ενημέρωσης σχετικά με τη λειτουργία και το έργο του Ε.Σ.Ρ. Ο Πρόεδρος του Ε.Σ.Ρ. εποπτεύει την εκτέλεση των αποφάσεων του Ε.Σ.Ρ. Ο Πρόεδρος του Ε.Σ.Ρ. αναπληρώνεται γενικά στις αρμοδιότητές του, όταν απουσιάζει ή κωλύεται, από τον αναπληρωτή του. Η Γραμματεία του Ε.Σ.Ρ. Άρθρ.8.-Η Γραμματεία του Ε.Σ.Ρ. διαρθρώνεται ως εξής: 1.Τμήμα διοίκησης. 2.Τμήμα Ραδιοτηλεοπτικών Εκπομπών. «3.Τμήμα Ελέγχου Διαφάνειας». Η άνω περίπτ. 3, προστέθηκε από την παρ. 1, Π.Δ. 310/29-29 Αυγ. 1996 (ΦΕΚ Α΄ 214), κατωτ. αριθ. 114 Τμήμα Διοίκησης Άρθρ.9.-Το Τμήμα διοίκησης επικουρεί τον Πρόεδρο και το Ε.Σ.Ρ. στην άσκηση των αρμοδιοτήτων τους, που σχετίζονται με ζητήματα διοίκησης και διαχείρισης του Ε.Σ.Ρ. Το Τμήμα Διοίκησης: α)Οργανώνει και φέρει την ευθύνη για την γραμματειακή υποστήριξη του ΕΣΡ. Μεριμνά για την προμήθεια και διαχείριση του αναγκαίου υλικού για τις υπηρεσίες του ΕΣΡ. β)Χειρίζεται όλα τα θέματα που αφορούν την υπηρεσιακή κατάσταση του προσωπικού που απασχολεί το ΕΣΡ, καθώς και για όλα τα ζητήματα που σχετίζονται με την εκκαθάριση και πληρωμή αποζημιώσεων των μελών, αποδοχών του προσωπικού, καταβολής αποζημιώσεως για μετακινήσεις εκτός έδρας κ.ο.κ. γ)Χειρίζεται όλα τα κονδύλια που αφορούν τον προϋπολογισμό του ΕΣΡ. δ)Μεριμνά για την τήρηση και καταχώρηση των πρακτικών των συνεδριάσεων του ΕΣΡ σε ειδικό βιβλίο. ε)Μεριμνά για την εύρυθμη λειτουργία των υπηρεσιών του ΕΣΡ και συντονίζει τις δραστηριότητές τους. Τμήμα Ραδιοτηλεοπτικών Εκπομπών

[Source: greek_legal_code_raptarchis | Tokens: 19601]